
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3484 

24 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασυγκρότηση Επιτροπής Συντονισμού Ελέγχων 
(Ε.Σ.ΕΛ.) της Γενικής Διεύθυνσης Δημοσιονομικών 
Ελέγχων της Γ ενικής Γ ραμματείας Δημοσιονομι¬ 
κής Πολιτικής του Υπουργείου Οικονομικών. 1 

Τροποποίηση της υπ’ αριθμ. 30659/31-3-1989 υπουρ¬ 
γικής απόφασης «Ειδικό εποχιακό βοήθημα προς 
ομοειδείς επαγ/κές κατηγορίες (εκτός των οικο¬ 
δόμων) και ειδικό βοήθημα προς μεμονωμένους 
ασφαλισμένους» (ΦΕΚ Β' 239) όπως έχει τροποποι¬ 
ηθεί με την 31353/7-6-1989 όμοια (ΦΕΚ Β' 448). 2 


ΑΠΟΦΑΣΕΙ Σ 

Αριθμ. 2/98275/0004 (1) 

Ανασυγκρότηση Επιτροπής Συντονισμού Ελέγχων 
(Ε.Σ.ΕΛ.) της Γενικής Διεύθυνσης Δημοσιονομικών 
Ελέγχων της Γ ενικής Γ ραμματείας Δημοσιονομικής 
Πολιτικής του Υπουργείου Οικονομικών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των παρ. 1 και 3 του άρθρου 42 του Ν. 4308/2014 
«Ελληνικά Λογιστικά Πρότυπα, συναφείς ρυθμίσεις και 
άλλες διατάξεις» (Α' 251), 

β) του άρθρου 10 του Ν. 3492/2006 «Οργάνωση συστή¬ 
ματος ελέγχου για τη διασφάλιση της χρηστής δημο¬ 
σιονομικής διαχείρισης του Κρατικού Προϋπολογισμού 
και των εκτός του Κρατικού Προϋπολογισμού φορέων 
και άλλες διατάξεις» (Α' 210), όπως αντικαταστάθηκε με 
το άρθρο 1 του Ν. 4081/2012 (Α' 184) και τροποποιήθηκε 
με το άρθρο 5 του Ν. 4281/2014 (Α' 160), 
γ) του άρθρου 13 του Ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α' 45), 
δ) του Π.δ/τος 111/2014 «Οργανισμός Υπουργείου Οι¬ 
κονομικών» (Α' 178), όπως ισχύει, 
ε) του άρθρου 90 του Π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την υπ’ αριθμ. Υ48/9.7.2012 απόφαση του Πρωθυπουρ¬ 
γού με θέμα: «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (Β' 2105). 


3. Την ανάγκη για συντονισμό, παρακολούθηση και 
αξιολόγηση του ελεγκτικού έργου. 

4. Το γεγονός ότι οι οργανικές μονάδες των οποίων 
οι Προϊστάμενοι συμμετέχουν εκ της θέσης τους στην 
Ε.Σ.Ε.Λ. μετονομάστηκαν ή/και συγχωνεύτηκαν. 

5. Το γεγονός ότι από τις διατάξεις της απόφασης 
αυτής δε θα προκληθεί δαπάνη σε βάρος του κρατικού 
προϋπολογισμού, αποφασίζουμε: 

Α. Την ανασυγκρότηση της Επιτροπής Συντονισμού 
Ελέγχων (Ε.Σ.ΕΛ.) της Γ ενικής Διεύθυνσης Δημοσιονο¬ 
μικών Ελέγχων της Γ ενικής Γ ραμματείας Δημοσιονο¬ 
μικής Πολιτικής του Υπουργείου Οικονομικών, η οποία 
αποτελείται από τα παρακάτω μέλη: 

α) Τ ον Προϊστάμενο της Γ ενικής Διεύθυνσης Δημοσιο¬ 
νομικών Ελέγχων, ως Πρόεδρο, με τον αναπληρωτή του. 

β) Τον Προϊστάμενο της Διεύθυνσης Δημοσιονομικών 
Ελέγχων, με τον αναπληρωτή του. 

γ) Τον Προϊστάμενο της Διεύθυνσης Σχεδιασμού και 
Αξιολόγησης Ελέγχων, με τον αναπληρωτή του. 

δ) Τον Προϊστάμενο της Διεύθυνσης Εκτάκτων και 
Ειδικών Ελέγχων, με τον αναπληρωτή του. 

ε) Δύο (2) πρόσωπα από το δημόσιο ή ιδιωτικό τομέα 
που διαθέτουν εμπειρία σε θέματα ελέγχου δαπανών και 
συστημάτων διαχείρισης, με τους αναπληρωτές τους. 

Γραμματέας της Επιτροπής ορίζεται υπάλληλος μίας 
εκ των ανωτέρω Διευθύνσεων με τον αναπληρωτή του, 
ενώ στη γραμματειακή υποστήριξη θα συνδράμει έτερος 
υπάλληλος μίας εκ των ανωτέρω Διευθύνσεων. 

Β. Ανάλογα με το θέμα το οποίο εξετάζεται, εισηγητής 
της Ε.Σ.ΕΛ. είναι ο καθ’ ύλην αρμόδιος Προϊστάμενος 
Διεύθυνσης εκ των μελών ο οποίος μετέχει στη σύνθεση 
της Επιτροπής χωρίς δικαίωμα ψήφου. 

Στην Ε.Σ.ΕΛ. συμμετέχει με συμβουλευτική γνώμη επί 
των θεμάτων αρμοδιότητας της ο Νομικός Σύμβουλος, 
που υπηρετεί στο Γ ραφείο Νομικού Συμβούλου, το οποίο 
έχει συσταθεί στη Γ.Δ.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 49863/688 (2) 

Τροποποίηση της υπ’ αριθμ. 30659/31-3-1989 υπουργι¬ 
κής απόφασης «Ειδικό εποχιακό βοήθημα προς ομο- 
ειδείς επαγ/κές κατηγορίες (εκτός των οικοδόμων) 
και ειδικό βοήθημα προς μεμονωμένους ασφαλισμέ¬ 
νους» (ΦΕΚ Β' 239) όπως έχει τροποποιηθεί με την 
31353/7-6-1989 όμοια (ΦΕΚ Β' 448). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 22 του Ν. 1836/1989 «Προώ¬ 
θηση της απασχόλησης και άλλες διατάξεις» (ΦΕΚ Α' 79) 
και ιδίως της παρ. 5 αυτού. 

2. Τις διατάξεις άρθρου 92 του Ν. 4313/2014 «Ρυθμίσεις 
θεμάτων Μεταφορών, Τηλεπικοινωνιών και Δημοσίων 
Έργων και άλλες διατάξεις» (ΦΕΚ Α' 261). 

3. Τις διατάξεις του Ν. 3762/2009 «Αναδιοργάνωση 
Σώματος Επιθεώρησης Εργασίας (ΣΈΠΈ), ρύθμιση θε¬ 
μάτων Οργανισμών εποπτευομένων από το Υπουργείο 
Απασχόλησης και Κοινωνικής Προστασίας και άλλες 
διατάξει» (ΦΕΚ Α' 75). 

4. Τον Κώδικα Νομοθεσίας Κυβέρνησης και Κυβερνη¬ 
τικών Οργάνων, όπως κυρώθηκε με το άρθρο πρώτο 
του Π.δ/τος 63/2005 (ΦΕΚ Α' 98). 

5. Τις διατάξεις του Ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις», όπως ισχύει (ΦΕΚ Α' 258). 

6. Τις διατάξεις άρθρων 20 και 77 του Ν. 4270/2014 
«Αρχές δημοσιονομικής διαχείρισης και εποπτείας - Δη¬ 
μόσιο Λογιστικό και άλλες διατάξεις (ΦΕΚ Α' 258). 

7. Τις διατάξεις του Π.δ/τος 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (ΦΕΚ Α' 180). 

8. Τις διατάξεις του Π.δ/τος 111/2014 «Οργανισμός 
Υπουργείου Οικονομικών» (ΦΕΚ Α' 178). 

9. Τις διατάξεις του Π.δ/τος 85/2012 «Ιδρυση και μετο- 
νομασία Υπουργείων, μεταφορά και κατάργηση υπηρε¬ 
σιών» (ΦΕΚ Α' 141). 

10. Τις διατάξεις του Π.δ/τος 86/2012 «Διορισμός 
Υπουργών, Αναπληρωτών Υπουργών και Υφυπουργών» 
(ΦΕΚ Α' 141). 

11. Τις διατάξεις του Π.δ/τος 94/2012 «Τροποποίηση 
Π.δ/τος 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών» (ΦΕΚ Α' 149). 

12. Τις διατάξεις του Π.δ/τος 113/2010 (ΦΕΚ Α' 194) 
«Ανάληψη υποχρεώσεων από τους διατάκτες». 

13. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (ΦΕΚ Β' 2105). 

14. Την υπ’ αριθμ. 30659/31-3-1989 υπουργική απόφαση 
«Ειδικό εποχιακό βοήθημα προς ομοειδής επαγ/κές κα¬ 


τηγορίες (εκτός των οικοδόμων) και ειδικό βοήθημα 
προς μεμονωμένους ασφαλισμένους» (ΦΕΚ Β' 239) όπως 
έχει τροποποιηθεί και ισχύει. 

15. Την υπ’ αριθμ. 31353/7-6-1989 υπουργικής απόφα¬ 
σης «Τροποποίηση της 30659/31-3-1989 απόφασης του 
Υπουργού Εργασίας» (ΦΕΚ Β' 448). 

16. Την υπ’ αριθμ. πρωτ. 3481/2014 γνώμη του Διοικη¬ 
τικού Συμβουλίου του ΟΑΕΔ που ελήφθη κατά την 58/ 
2-12-2014 Συνεδρίασή του, η οποία μας υποβλήθηκε με 
α.π. 104658/4-12-2014 έγγραφό του. 

17 Την υπ’ αριθμ. 108210/12-12-2014 βεβαίωση περί 
δέσμευσης πίστωσης της Διεύθυνσης Οικονομικών 
Υπηρεσιών του Οργανισμού Απασχόλησης Εργατικού 
Δυναμικού. 

18. Την υπ’ αριθμ. 25339/12-12-2014 απόφαση Αναλη- 
φθεισών Υποχρεώσεων της Π.Δ. Αττικής και Νήσων του 
ΟΑΕΔ. 

19. Το γεγονός ότι από τις διατάξεις της παρούσας 
απόφασης προκαλείται επιπρόσθετη ετήσια δαπάνη 
σε βάρος του προϋπολογισμού του ΟΑΕΔ (ΚΑΕ 0651 
«Επιδόματα Ανεργίας), δαπάνη ύψους 385.000 ευρώ πε¬ 
ρίπου, αποφασίζουμε: 

1. Τροποποιούμε την υποπερ. α' της περ. Α', της παρ. 1 και 
προσθέτουμε περ. Δ' στην υπ’ αριθμ. πρωτ. 30659/31-3-1989 
υπουργική απόφαση, όπως έχει τροποποιηθεί με την περ. Α' 
της παρ. I της υπ’ αριθμ. 31353/7-6-1989 όμοιά της, ως εξής: 

«Α. Προκειμένου για δασεργάτες, ρητινοσυλλέκτες 
καπνεργάτες, μουσικούς - μέλη των οικείων επαγγελ¬ 
ματικών σωματείων, κεραμοποιούς, πλινθοποιούς, αγ¬ 
γειοπλάστες και υποδηματεργάτες, οι δικαιούχοι του 
βοηθήματος πρέπει να έχουν πραγματοποιήσει κατά το 
ημερολογιακό έτος που προηγείται της καταβολής του, 
από 50 έως 210 ημερομίσθια σε εργασίες του οικείου 
επαγγελματικού κλάδου. 

Β.... 

Γ.... 

Δ. Προκειμένου για μισθωτούς ναυπηγοεπισκευαστι- 
κής ζώνης να έχουν πραγματοποιήσει κατά το ημε¬ 
ρολογιακό έτος που προηγείται της καταβολής του 
βοηθήματος από 50 έως 230 ημερομίσθια σε εργασίες 
του οικείου επαγγελματικού κλάδου». 

2. Κατά τα λοιπά ισχύουν οι όροι της υπ’ αριθμ. 30659/ 
31-3-1989 υπουργικής απόφασης όπως έχει τροποποι¬ 
ηθεί μεταγενέστερα. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 

